text: Borgmestre: Giv tyskere lov til at købe sommerhuse
  23 marts 2014 kl. 11.16
  Afskaf reglen om, at udlændinge ikke må købe danske sommerhuse, siger halvdelen af landets borgmestre.
  Det er kommunernes magasin Danske Kommuner, der har spurgt borgmestrene, om udlændinge skal have lov til at købe sommerhuse i landets yderområder.
  Og det siger halvdelen ja til.
  Nogle af borgmestrene synes, det er dobbeltmoralsk, at danskere må købe alle de sommerhuse, vi vil i udlandet, men at det omvendte ikke er tilfældet.
  Reglen blev indført, da Danmark trådte ind i EU i 1973. Man ville undgå, at især velstående tyskere skulle sætte sig på det danske sommerhusmarked.
  